stanford-oval/wikipedia huggingface dataset:
Hellalive
Aiheesta muualla

Hellalive Discogsissa. (englanniksi)
Albumi Hellalive Encyclopaedia Metallum -sivustolla (englanniksi)
Machine Head
| --- | --- |
Studioalbumit:   Burn My Eyes  The More Things Change  The Burning Red  Supercharger  Through the Ashes of Empires  The Blackening  Unto the Locust  Bloodstone & Diamonds  Catharsis  Of Kingdom and Crown 
EP:t:   Year of the Dragon  Year of the Dragon Tour Diary: Japan  The Blackening & Beyond  The Black Procession 
Livealbumit:   Hellalive  Machine Fucking Head Live 
Singlet:   ”Davidian”  ”Old”  ”Take My Scars”  ”Ten Ton Hammer”  ”From This Day”  ”Silver”  ”Crashing Around You”  ”Imperium”  ”Days Turn Blue to Gray”  ”Aesthetics of Hate”  ”Now I Lay Thee Down”  ”Halo”  ”Locust”  ”Darkness Within”  ”Killers & Kings”  ”Now We Die”  ”Is There Anybody Out There?”  ”Beyond the Pale”  ”Catharsis”  ”Do or Die”  ”Stop the Bleeding”  ”Bulletproof”  ”My Hands Are Empty” 
Promosinglet:   ”Alcoholocaust”  ”Hole in the Sky”  ”Beautiful Mourning”  ”This is the End” 
DVD:t:   Elegies 
Musiikkivideot:   "Fuck it All"  "Davidian"  "Old"  "Ten Ton Hammer"  "Take My Scars"  "From This Day"  "Crashing Around You"  "The Blood, The Sweat, The Tears" (Live)  "Imperium"  "Days Turn Blue tol Gray"  "Aesthetics of Hate"  "Now I Lay Thee Down"  "Halo"  "Hallowed Be Thy Name"  "Locust"  "Darkness Within"  "Night Of The Long Knives" (visualizer)"  "Now We Die"  "Now We Die" (Live)  "Catharsis"  "Beyond the Pale"  "Bastards"  "Kaleidoscope"  "Volatile" (lyric video)  "Volatile" (live in the UK 2018)  "Triple Beam" (lyric video)  "Do Or Die"  "Stop the Bleeding"  "My Hands Are Empty"  "Choke on the Ashes of Your Hate"  "No Gods, No Masters"
Helsingin metron opastinjärjestelmä

Helsingin metron opastinjärjestelmä on Helsingin metrossa käytettävä rautatieopastimien järjestelmä. Opastimilla annetaan metrojunien kuljettajille liikkumisluvat sekä tieto metrojunan käyttämällä kulkutiellä olevista rajoituksista. Opastinjärjestelmän tärkeimmät opastimet ovat pääopastimet, joilla annetaan kuljettajalle määräyksiä, sekä esiopastimet joilla annetaan kuljettajalle ennakkotieto seuraavan pääopastimen opasteesta.
Esiopastimet

Esiopastimet ovat opastinjärjestelmää täydentäviä opastimia, joilla ilmoitetaan kuljettajalle seuraavan pääopastimen opaste ennakolta. Opasteita on vain kaksi, ja ne kertovat kuljettajalle pitääkö tämän varautua pysähtymään seuraavalla pääopastimella vai saadaanko seuraava pääopastin ohittaa normaalinopeudella. Esiopastinta ei kuitenkaan voi pitää jarrutuksen aloituskohdan merkkinä, sillä matka pääopastimelle vaihtelee paikasta riippuen. Esiopastimen kirjaintunnus on seuraavan pääopastimen kirjaintunnus E-etuliitteellä sekä järjestysnumerolla, jos esiopastimia on useita.
| 0 | 1 | 2 |
| --- | --- | --- |
| Opaste | Opaste | Opasteen tarkoitus |
|  | Odota seis tai rajoitus | Seuraava pääopastin näyttää opasteita Seis tai Aja 35, tai kytkentäopastetta. Kuljettajan on varauduttava pysäyttämään juna seuraavalle pääopastimelle. Vanha merkintä Eo0. |
|  | Odota aja | Seuraava pääopastin näyttää Aja-opastetta. Seuraava pääopastin voidaan ohittaa raiteen suurimmalla sallitulla nopeudella. Vanha merkintä Eo1. |
Muut opastimet

Hätäopaste on ainut valo-opaste, joka ei ole pää- eikä esiopastin. Jos hätäopastin liittyy pääopastimeen, hätäopastimen kirjaintunnus on pääopastimen kirjaintunnus H-etuliitteellä. Hätäopastimia on sijoitettu normaalin liikennöintisuunnan mukaan ennen ja jälkeen asemalaitureiden, ja ne aktivoituvat automaattisesti joko laiturilla vedetystä hätäpysäytyskahvasta tai jos palo- tai savuovien aukiolosta ei ole varmuutta. Liikenteenohjaaja voi aktivoida hätäopasteen myös käsin.
| 0 | 1 | 2 |
| --- | --- | --- |
| Opaste | Opaste | Opasteen tarkoitus |
|  | Hätäopaste | Juna on pysäytettävä hätäjarrutuksella, ja kuljettajan tulee ottaa yhteys liikenteenohjaukseen. Vanha merkintä To2. |
Hiekkakivi

Punaista hiekkakiveä Namibiassa.
Hiekkakivi on sedimentti- eli kerroskivilaji, joka koostuu pääasiassa maasälvästä ja kvartsista. Koostumus kuitenkin vaihtelee sen mukaan, mitä mineraaleja hiekkakiven muodostaneessa hiekassa on ollut. Hiekkakiven väri voi olla harmaata, punertavaa, ruskeaa tai vihertävää. Hiekkakivi muodostaa usein näkyviä kivimuodostelmia. Hiekkakivi on yleensä varsin pehmeää ja helposti muokattavaa. Siksi se on yleinen rakennus- ja kiveysmateriaali. Hiekkakivi on haurasta, ja sen yksittäiset rakeet ovat kovia ja tasakokoisia. Näiden ominaisuuksien ansiosta se soveltuu miekkojen ja muiden terätyökalujen teroittamiseen. Pääosin hiekkakivestä koostuvat kivikerrokset suodattavat vettä ja ovat riittävän huokoisia varastoidakseen vettä suuria määriä.
Hiekkakivi on Satakunnan maakuntakivi. Maakuntakivet valittiin vuonna 1998 kansanäänestyksellä, jonka järjestivät GTK ja Suomen Matkailuliitto.
Muodostuminen

Hiekkakivi muodostuu sidosaineisista kivirakeista. Raekoko on 0,2–2 mm, ja sidosaineena on yleensä kalsiittia tai kvartsia. Tavallisin hiekkakiven muodostumismekanismi on kerrostuminen nesteestä, kuten joesta, järvestä tai merestä. Kerrostumisen ympäristö määrittää syntyvän hiekkakiven ominaisuudet, raekoon, erottautumisen, koostumuksen ja kiven geometrian. Muodostumispaikat voidaan jakaa seuraavasti:
mantereiset ympäristöt
joet
järvet
merelliset ympäristöt
rannikot
suistot
vedenalaiset sakeat virtaukset
Hiekkakivityypit

Kun hiekkakiven maantieteelliset ominaispiirteet on selvitetty, ne voidaan jakaa kolmeen laajaan ryhmään:
yli 25 % maasälpää sisältävät (arkoosiareniitti, arkosic)
yli 90 % kvartsia sisältävät (kvartsisareniitti, quartzose)
runsaasti savea tai lietettä sisältävät (argillaceous)
Aiheesta muualla

Finstone: Hiekkakivi (Arkistoitu – Internet Archive)
Wikimedia Commonsissa on kuvia tai muita tiedostoja aiheesta .
Kvartsia sisältävää hiekkakiveä.
Hietarannan paviljonki

Hietarannan paviljonki (Hietsun paviljonki - Töölön kylätalo) on Helsingissä Hietaniemen uimarannalla sijaitseva rakennus. Rakennus toimii Töölön kylätalona ja sitä hallinnoi yleishyödyllinen kiinteistöosakeyhtiö.
Talossa on iso juhlasali ja Ateljé-Sali sekä työtiloja erityisesti luovien alojen työntekijöille.
Historia

Rakennuksen suunnitteli Gunnar Taucher 1930-luvulla Helsingin ensimmäiseksi yleiseksi uimarannaksi muuttuneen Hietarannalle pukeutumistiloiksi.  Vuonna 1939 paviljonkia laajennettiin kummastakin päädystä Taucherin laajennussuunnitelman mukaisesti.
Vuonna 1957 Helsingin Sotainvalidien Naisjaosto vuokrasi paviljongin ja eteläpääty muutettiin kesäkahvilaksi ja se toimi kesäkahvilana vuoteen 2010 asti.
Vuonna 2011 valmistui uusi pukuhuonerakennus. Vanha pukuhuonerakennus jäi kunnostusta vaille ja joutui purku-uhan alle.
Vuoden 2013 lopussa Helsingin kiinteistölautakunta päätti myydä kiinteistön Töölön kaupunginosat – Töölö ry:n ja Töölöläinen Oy:n perustamalle kiinteistöosakeyhtiö Töölön Kylätalolle, joka on saneeraanut rakennuksesta Töölön kylätalon. Remontti valmistui 2015.  Vuonna 2015 Helsingin rakennuslautakunta antoi Rakentamisen Ruusu -kunniamaininnan Töölön Kylätalo Hietsun korjaajille.
Purkutuomion saaneesta rakennuksesta on sittemmin tullut uusi palkittu kulttuuritila.
Toiminta

Töölön kaupunginosat – Töölö ry ylläpitää talon yleistä käyttöä asukasosallisuutta lisääviin tapahtumiin. Paviljongin toiminnanjohtajana toimii Markku Koivusalo.
Kylätalossa järjestetään kaupunkilaisille avoimia kulttuuritapahtumia, kirjallisuusiltoja, luentoja ja keskustelutilaisuuksia. Talo on myös suosittu intiimi konserttipaikka, jonka musiikkitoiminta on palkittu valtionpalkinnolla.
Kiinteistöosakeyhtiö vuokraa juhlasalia ja Ateljé-Salia myös kaupunkilaisten yksityistilaisuuksiin. Talossa järjestetään häitä, hautajaisia, syntymäpäiviä, start-up tilaisuuksia ja näyttelyitä.
Talossa on myös  Artists at Risk (AR) järjestön työtilaresidenssi.
Toiminta > Kulttuuritalo

Kylätalon lisäksi paviljonki on tullut tunnetuksi vapaan taiteen, kulttuurin ja tieteen kulttuuritalona.
Vuonna 2021 Paviljongin musiikkitoiminnasta myönnettiin valtionpalkinto Hietsu is Happening ry:lle ja Klassinen Hietsu ry:lle.
Toiminta > Klassinen Hietsu

Klassinen Hietsu on Hietsun paviljongilla sunnuntaisin järjestetty valtionpalkinnolla palkittu konserttitapahtuma. Konserttisarjaa koordinoi kitaristi Petri Kumela, viulusti Eriikka Maalismaa ja pianisti Emil Holmström.
Toiminta > Hietsu is Happening!

Hietsu is Happening on Hietsun paviljongilla ja sen ympärillä järjestettävä monitaiteellinen ja monimuotoinen tapahtumasarja, jonka taiteellisina kuraattoreina toimivat Hietsun paviljongilla majailevat muusikot Mikko Innanen, Petri Kumela ja Antti Lötjönen.
Aiheesta muualla

Hietsun paviljonki
Hietsun paviljonki YouTube-kanava.
Hietsun paviljongin Facebook-sivut
Ville Ylönen: Hietsun paviljonki – Hietarannan vanhan pukusuojarakennuksen korjaus- ja muutossuunnitelma kylätaloksi. (pdf) (Diplomityö)  24.1.2012. Aalto-yliopisto.
Kylätalo Hietsu
Hietarannan paviljonki ennen kunnostusta Töölön kylätaloksi
Hvit geitost

Hvit geitost on norjalainen vuohen maidosta tehty juusto. Se on tyypiltään kova juusto. Juuston eri kypsyysasteet vaihtelevat tuoreuden, happamuuden ja maun suhteen. Hvit geitost on maultaan mieto. Se sopii käytettäväksi yrttien kanssa. Se on samantapainen kuin parmesaani, pecorino tai manchego.
Kanen aikakirjat

| Kanen aikakirjat> The Kane Chronicles.Alkuperäisteos |
| --- | --- |
Kirjailija:  Rick Riordan
Kieli:  englanti
Genre:  nuoret, fantasia
Julkaistu:  2010–2012
Suomennos
Suomentaja:  Ilkka Rekiaro
Kustantaja:  Otava
Julkaistu:  2011–2013
Löydä lisää kirjojaKirjallisuuden teemasivulta
Kanen aikakirjat (engl. The Kane Chronicles) on yhdysvaltalaiskirjailija Rick Riordanin kirjoittama nuortenkirjasarja. Sarjan kolme osaa julkaistiin vuosina 2010–2012. Otava julkaisi Ilkka Rekiaron suomentamat romaanit vuosina 2011–2013.
Kirjasarja pohjautuu muinaisen Egyptin mytologiaan ja sijoittuu samaan maailmaan kuin Riordanin Percy Jackson -sarja. Se kertoo teini-ikäisistä sisaruksista, Carterista ja Sadiesta, jotka polveutuvat egyptiläisistä faaraoista ja ovat voimakkaita taikureita. Kun sisarusten egyptologiaa tutkiva isä katoaa, muinaiset jumalat alkavat heräillä. Nuorten vastuulle jää maailman pelastaminen.
Sarjan osat

Punainen pyramidi (The Red Pyramid, 2010)
Liekehtivä valtaistuin (The Throne of Fire, 2011)
Pedon varjo (The Serpent’s Shadow, 2012)
Sarjan osat > Liittyvät teokset

The Kane Chronicles Survival Guide (2012)
Sarjakuvaromaanit:
The Red Pyramid: The Graphic Novel (2012)
The Throne of Fire: The Graphic Novel (2015)
The Serpent’s Shadow: The Graphic Novel (2017)
Demigods & Magicians (novellikokoelma, 2015)
The Son of Sobek (2013)
The Staff of Serapis (2014)
The Crown of Ptolemy (2015)
Brooklyn House Magician’s Manual (2018)
Hahmot > Päähenkilöt > Carter Kane

Carter Kane on kirjasarjan päähenkilö ja Sadien isoveli. Hän on Julius ja Ruby Kanen vanhin lapsi. Sarjan tapahtuma-aikaan 14-vuotias Carter on matkustellut ympäri maailmaa isänsä kanssa äitinsä kuolemasta saakka. Matkustelun takia hän on käynyt kotikoulua isänsä opettamana ja on samalla oppinut paljon Egyptistä. Carterilla on khopesh-miekka.
Hahmot > Päähenkilöt > Sadie Kane

Sadie Kane on toinen kirjasarjan päähenkilöistä ja Carterin pikkusisar. Hän on Julius ja Ruby Kanen nuorin lapsi. Rubyn kuoleman jälkeen tämän vanhemmat saivat Sadien huoltajuuden ja Sadie kasvoi isovanhempiensa luona Lontoossa. Kirjasarjassa Sadie on 12-vuotias.
Hahmot > Sivuhenkilöt > Julius Kane

Julius Kane on Carterin ja Sadien isä. Hän on ammatiltaan menestynyt egyptologian tutkija, joka on erikoistunut egyptiläiseen taikuuteen. Julius oli naimisissa Rubyn kanssa ennen tämän kuolemaa.
Hahmot > Sivuhenkilöt > Ruby Kane

Ruby Kane on Carterin ja Sadien äiti. Ruby on kuollut salaperäisessä onnettomuudessa lasten ollessa hyvin nuoria. Julius ei ole koskaan paljastanut Carterille ja Sadielle näiden äidin todellista kuolinsyytä. Ammatiltaan Ruby oli muinais-DNA:n tutkimiseen erikoistunut antropologi.
Hahmot > Sivuhenkilöt > Amos Kane

Amos Kane on Juliuksen veli eli Carterin ja Sadien setä. Hän on joutunut pitämään etäisyyttä veljensä lapsiin, mutta kertoo sisaruksille lopulta suvun alkuperästä.
Elokuvasarja

Riordan ilmoitti vuonna 2020, että kirjasarja tullaan sovittamaan Netflixin elokuvasarjaksi. Sarjan ensimmäiseen osaan perustuva elokuva oli vuonna 2022 vielä kehitysvaiheessa. Sen käsikirjoittajaksi on nimetty Diandra Pendleton-Thompson, joka on aiemmin osallistunut televisiosarjojen Star Trek: Prodigy ja Stranger Things käsikirjoittamiseen.
Aiheesta muualla

Viralliset sivut (englanniksi)
The Kane Chronicles Riordan Wikissä (englanniksi)
Hilda Valkama-Mantsinen

Hilda Lyyli Valkama-Mantsinen  (14. helmikuuta 1899 – 1. toukokuuta 1991) oli suomalainen Tuupovaaran Hoilolassa asunut runoilija.
Teoksia

Ne tulivat : tunnelmia työn raskaan lomassa. Edistysseurojen kustannus, Helsinki 1920 (nimellä Ilta Walkomaa) (Kirja Internet Archivessä)
Aarteisto : runoja. Mirja Kääriäinen, Kouvola 1975
Lumottu maa. Toivo Savioja & kumpp, Lahti 1976
High We Exalt Thee, Realm of the Free

| High We Exalt Thee, Realm of the Free |
| --- | --- |

Valtio:   Sierra Leone
Säveltäjä:  John Joseph Akar
Sanoittaja:  Clifford Nelson Fyle
Suomenkielinen nimi:  Suuresti sinua ylistämme, vapaiden maa
High We Exalt Thee, Realm of the Free (suom. Suuresti sinua ylistämme, vapaiden maa) on Sierra Leonen kansallislaulu. Laulun on sanoittanut Clifford Nelson Fyle ja säveltänyt John Joseph Akar. Laulu otettiin käyttöön 1961, vuonna, jolloin Sierra Leone itsenäistyi Britanniasta.
Sanat > Englanniksi

High we exalt thee, realm of the free;

Great is the love we have for thee;

Firmly united ever we stand,

Singing thy praise, O native land.

We raise up our hearts and our voices on high,

The hills and the valleys re-echo our cry;

Blessing and peace be ever thine own,

Land that we love, our Sierra Leone.



One with a faith that wisdom inspires,

One with a zeal that never tires;

Ever we seek to honour thy name,

Ours is the labour, thine the fame.

We pray that no harm on thy children may fall,

That blessing and peace may descend on us all;

So may we serve thee ever alone,

Land that we love, our Sierra Leone.



Knowledge and truth our forefathers spread,

Mighty the nations whom they led;

Mighty they made thee, so too may we

Show forth the good that is ever in thee.

We pledge our devotion, our strength and our might,

Thy cause to defend and to stand for thy right;

All that we have be ever thine own,

Land that we love, our Sierra Leone.
Sanat > Käännös

Suuresti sinua ylistämme, vapaiden maa,

suuri on rakkautemme sinua kohtaan.

Pysymme aina lujassa liitossa,

Laulaen ylistystäsi, oi syntymämaa.

Kohotamme äänemme ja sydämemme,

kukkulat ja laaksot kaiuttavat huutoamme;

Siunaus ja rauha olkoon aina osanasi,

maa, jota rakastamme, meidän Sierra Leonemme.



Sen uskon yhdistäminä, joka ammentaa viisaudesta,

koskaan laantumattoman innon yhdistäminä;

haluamme aina korottaa nimeäsi,

meidän on työ ja sinun kunnia.

Pyydämme, ettei lapsiasi kohtaa mikään onnettomuus,

että siunaus ja rauha olisivat alati meidänkin päällämme;

niin että alati saisimme palvella vain sinua,

maata, jota rakastamme, meidän Sierra Leoneamme.



Tieto ja totuus, jota esi-isämme levittivät,

mahtavia ne kansakunnat, joita he johtivat;

he tekivät sinusta suuren, niinpä siis mekin

saamma antaa parastamme sinulle.

Uhraamme itsemme, voimamme ja väkevyytemme,

puolustaaksemme sinua ja varjellaksemme oikeuksiasi;

Kaikki, mitä meillä on, olkoon sinun,

maan, jota rakastamme, meidän Sierra Leonemme.
Hov

Hov viittaa esimerkiksi seuraaviin paikkoihin:
Hov, pientaajama Sundsvallin kunnassa Ruotsissa
Hov, pientaajama Båstadin kunnassa Ruotsissa
Hov, kylä Vadstenan kunnassa Ruotsissa
Hov, kaupunginosa Växjössä Ruotsissa
Hov, kunta ja kylä Färsaarilla
Hov, taajama Søndre Landin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hov”, voi hakea sivunnimihaulla, laajalla sivunnimihaulla tai tekstihaulla.
I masnadieri

I masnadieri on Giuseppe Verdin nelinäytöksinen ooppera. Andrea Maffei kirjoitti siihen libreton Friedrich Schillerin Rosvot-näytelmän (Die Räuber) pohjalta. Ooppera esitettiin ensi kertaa Her Majesty's Theatressa Lontoossa 22. heinäkuuta 1847 Verdin johdolla. Ooppera oli tilattu säveltäjältä Ernanin esityksen saatua teatterissa suuren suosion.
I masnadierin esitystä ei voitu pitää suunnitellusti vuonna 1846, koska säveltäjän terveys reistaili. Vuoteen 1847 lykkääntyneessä ensiesityksessä olivat rooleissa muiden muassa Luigi Lablache ja Jenny Lind. Nykyisin I masnadieri on yksi Verdin vähemmän tunnetuista oopperoista.
I giorni dell’arcobaleno

|  I giorni dell’arcobaleno> Kappaleen tiedot |
| --- | --- |
Esittäjä(t):  Nicola Di Bari
Säveltäjä(t):  Piero Pintucci Nicola di Bari
Sanoittaja(t):  Dalmazio Masini
Euroviisutiedot
Vuosi:  1972
Maa:  Italia
Kieli:  italia
Sijoitus:  6.
Pisteet:  92
Sanat:  sanoitus
Muuta:  Kapellimestarina Gianfranco Reverberi
I giorni dell’arcobaleno on Nicola Di Barin esittämä kappale, joka edusti Italiaa vuoden 1972 Eurovision laulukilpailussa Ison-Britannian Edinburghissä.
Kappale sijoittui Euroviisuissa kuudenneksi 92 pisteellä.
Seija Simola levytti kappaleesta Pertti Reposen sanoittaman suomenkielisen version "Sylissä aamun".
Kaia Kanepi

| Kaia Kanepi |
| --- | --- |
 Kaia Kanepi vuonna 2007.
Henkilötiedot
Syntynyt: 10. kesäkuuta 1985 (ikä 39)
Kansalaisuus:   Viro
Tennispelaaja
Pituus:  181 cm
Paino:  74 kg
Kätisyys:  oikea
Ammattilaisena:  2000–
Palkintorahat:  8 468 238 USD
Kaksinpeli
Paras sijoitus:  15. (20.8.2012)
Turnausvoittoja:  4
Voitot/tappiot:  586–352
Grand Slam -turnauksissa
Australian avoimet:  4. kierros (2022)
Ranskan avoimet:  puolivälierät (2008, 2012)
Wimbledon:  puolivälierät (2010, 2013)
Yhdysvaltain avoimet:  puolivälierät (2010, 2017)
Nelinpeli
Paras sijoitus:  106. (6.6.2011)
Voitot/tappiot:  47–69
Aiheesta muualla
www.kaiakanepi.com
ITF
WTA
Kaia Kanepi (s. 10. kesäkuuta 1985 Haapsalu) on virolainen tennispelaaja. Parhaimmillaan hän on sijoittunut WTA-maailmanlistalla sijalle 15 elokuussa 2012. Grand Slam -turnauksissa hän on viisi kertaa pelannut puolivälierissä. Hän voitti heinäkuussa 2010 Palermon WTA-turnauksen, vuonna 2012 Brisbanen sekä Estorilin WTA-turnaukset ja vuonna 2013 Brysselin WTA-turnauksen.
Kanepi on toiseksi korkeimmalle koskaan sijoitettu virolainen tennispelaaja (Anett Kontaveit sijoittui 6. kesäkuuta 2022 sijalle 2) ja ainoa Grand Slam -turnauksen puolivälieriin yltänyt virolainen. Hän on pelannut Viron Fed Cup -joukkueessa vuodesta 2000 alkaen. Hän on voittanut eniten kaksinpelejä joukkueessa.
Oikeakätinen Kanepi pelaa kahden käden rystyllä. Urheilulehden Janne Eerikäinen arvioi kovalyöntisen Kanepin pelaavan massiivista peruspeliä.
Ura > Junioreiden huipulle

Kaia Kanepin isä Jaak on kiinteistönvälittäjä ja äiti Anne kotiäiti. Hänellä on kaksi vanhempaa siskoa, Karin ja Kadri. Kaia Kanepi aloitti tenniksen pelaamisen kahdeksanvuotiaana. Kaian isoisä Albert on maailmansotaa edeltävän ajan nyrkkeilymestarin Harald Kanepin veli.
14-vuotiaana Kanepi osallistui Tallinnassa uransa ensimmäiseen ITF-turnaukseen. Hän selviytyi turnauksen loppuotteluun saakka. Seuraavana vuonna hän voitti samaisen turnauksen. Ranskan avoimissa 2001 hän voitti tyttöjen kaksinpelin loppuottelussa Svetlana Kuznetsovan. Ranskan avointen jälkeen hän nousi junioreiden maailmanlistan kärkeen. Hän uusi Tallinnan ITF-turnausvoittonsa. Heinäkuussa 2001 Wienissä hän pääsi karsintojen kautta ensimmäiseen WTA-turnaukseensa, mutta hävisi ensimmäisellä kierroksella Anke Huberille.
Ura > ITF-turnauksia ja olympialaisiin (2002–2005)

Huhtikuussa 2002 Kanepi pääsi karsintojen kautta Porton WTA-turnaukseen. Hän voitti avauskierroksella Valentina Sassin ja samalla saavutti ensimmäisen otteluvoittonsa WTA-turnauksessa. Toisella kierroksella hän hävisi Ángeles Montoliolle. Elokuussa 2002 hän sai villin kortin Nordea Nordic Light Openiin Espoossa. Hän voitti avauskierroksella Eva Dyrbergin, mutta hävisi toisella kierroksella Åsa Svenssonille. Vuonna 2003 hän kierteli pääasiassa ITF-turnauksia saavuttaen turnausvoitot Galatinassa ja Torinossa.
Helmikuussa 2004 Kanepi voitti Sunderlandin ITF-turnauksen. Elokuussa hän osallistui Ateenan olympialaisiin, mutta hävisi ensimmäisellä kierroksella sekä kaksinpelissä että nelinpelissä parinsa Maret Anin kanssa. Olympialaisten jälkeen hän loukkasi oikean polvensa ja palasi kilpakentille vasta helmikuussa 2005. Kesäkuussa 2005 hän saavutti kuudennen ITF-turnausvoittonsa Fanossa. Syyskuussa Kalkutan WTA-turnauksessa hän voitti Virginia Ruano Pascualin ja Sybille Bammerin, mutta hävisi välierissä Anastasija Myskinalle. Hän nousi sadan parhaan joukkoon maailmanlistalla joulukuussa.
Ura > Grand Slam -turnauksia ja WTA-turnauksen loppuotteluun (2006–2007)

Alkuvuodesta 2006 Kanepi kierteli pääasiassa WTA-turnauksia. Toukokuussa hän pääsi Prahan WTA-turnauksen välieriin. Välierissä hän hävisi Shahar Pe'erille. Ranskan avoimissa 2006 hän pelasi ensimmäistä kertaa Grand Slam -turnauksessa. Hän voitti avauskierroksella Květa Peschken, mutta hävisi toisella kierroksella Anabel Medina Garriguesille. Wimbledonissa hän hävisi ensimmäisellä kierroksella Martina Müllerille. Yhdysvaltain avoimissa 2006 hän voitti Stéphanie Foretzin ja Youlia Fedossovan, mutta hävisi Virginie Razzanolle. Lokakuussa Hasseltin WTA-turnauksessa hän voitti puolivälierissä Francesca Schiavonen ja välierissä Michaëlla Krajicekin, mutta hävisi loppuottelun Kim Clijstersille. Hänestä tuli ensimmäinen WTA-kaksinpeliturnauksen loppuottelussa pelannut virolainen.
Australian avoimissa 2007 Kanepi voitti 28:nneksi sijoitetun Flavia Pennettan ensimmäisellä kierroksella, mutta toisella kierroksella hävisi Alicia Molikille. Ranskan avoimissa hän hävisi avauskierroksella ja Wimbledonissa toisella kierroksella Shahar Pe'erille. Bad Gasteinin WTA-turnauksessa heinäkuussa hän hävisi välierissä Francesca Schiavonelle. Yhdysvaltain avoimien avauskierroksella hän hävisi Sania Mirzalle.